《送胡右文》
明代·唐桂芳

乾坤清气与谁分，江浙今称胡右文。秋色三分闽海路，诗情一半越山云。

无钱爱把青荷叶，有兴閒书白练裙。若见大苏烦问讯，君家兄弟总超群。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。